**PREDSTAVITEV OBVEZNIH IZBIRNIH PREDMETOV ZA BODOČE OSMOŠOLCE V ŠOLSKEM LETU 2020/21**

1. **ŠOLSKO NOVINARSTVO**

Šolsko novinarstvo je predmet, kjer učenci spoznajo, da je jezik najpomembnejši del  kulturne dediščine, uporabljajo knjižni jezik, prebirajo revije in časopise in se seznanijo s publicističnim jezikom. Največji poudarek bo na izdelavi šolskega glasila Klopotec. Z učenci bi naredili uredniški odbor (vsak od njih bi bil urednik ene izmed rubrik v Klopotcu, za katero bi tudi skrbel in prevzel odgovornost). Na kratko, torej, učenci bi intervjuvali mlajše učence, pisali članke o dogajanju v šoli, naredili križanko, rebus, fotografirali na dogodkih ...

**UČITELJICA: SAŠA HORVAT**

**UČENCI: 7. DO 9. RAZRED**

**ŠT. UR: 1 URA/TEDEN**

1. **OBLIKA IN SLOG – GLEDALIŠKA UMETNOST**

Namen predmeta je spoznavanje umetnosti, ukvarjali se bomo z gledališko umetnostjo, brali dramska besedila, pripravili pa tudi gledališko predstavo. Predmet je namenjen vsem, ki bi želeli izboljšati svoje nastopanje, premagati strah in tremo pred javnim nastopanjem, se poskusiti v igri, tehniki – glasba in luč, likovnem ustvarjanju scene, izdelovanju kostumov …

Gledališke predstave, ki smo jih ustvarili v zadnjih letih 10, so bile kvalitetne, kar dokazujejo številne srebrne in tudi dve zlati plaketi.

**UČITELJICA: SIMONA KLASINC**

**UČENCI: 7. DO 9. RAZRED**

**ŠT. UR: 1 URA/TEDEN**

1. **VERSTVA IN ETIKA**

Obvezni izbirni predmet Verstva in etika učencem ponuja možnost, da razširijo in problematizirajo znanje, ki ga o verstvih in etiki dobijo pri obveznih predmetih.

Pouk učencem pomaga razumeti resnost in pomen verskih ter etičnih vprašanj; stremi k izoblikovanemu in premišljenemu osebnemu odnosu do teh vprašanj, ne pa k prevzemanju določenih (verskih) nazorov. Predmet je namenjen učencem, ki imajo doma (krščansko) religiozno vzgojo in obiskujejo (cerkveni) verouk, pripadnikom drugih religij in učencem brez domače religiozne vzgoje. Največja pozornost je namenjena krščanstvu, tega obravnava v primerjavi s svetom drugih religij in nazorov. Učence pripravlja, da zrelo premišljujejo ter se pogovarjajo o religiji ter osebnih in družbenih vprašanjih.

Namenjen je učencem od 7. do 9. razreda, izberejo ga lahko v katerem koli razredu, lahko pa ga obiskujejo tri leta ter tako dobijo bolj celosten vpogled v svet religij.

**UČITELJICA: SIMONA KLASINC**

**UČENCI: 7. DO 9. RAZRED**

**ŠT. UR: 1 URA/TEDEN**

1. **FRANCOŠČINA 1**

Začetna skupina. Vabljeni vsi, ki bi se radi naučili osnovnega pogovora v francoščini. Preizkušali bomo francoske jedi, peli šansone, igrali igre, spoznavali francoske vrstnike…se veliko pogovarjali in veliko smejali!

**UČITELJICA: ANA ŽUPANIĆ**

**UČENCI: 7. DO 9. RAZDRED**

**ŠT. UR: 2 URI/TEDEN**

1. **FRANCOŠČINA 2**

Nadaljevalna skupina. Vabljeni vsi, ki letos obiskujete začetno skupino. Obogatili bomo naše znanje, dodali tudi poznavanje zapisa besed in se udeleževali dogodkov v francoščini s še več znanja in samozavesti!

**UČITELJICA: ANA ŽUPANIĆ**

**UČENCI: 8. IN 9. RAZRED (tisti učenci, ki so obiskovali Francoščino 1)**

**ŠT. UR: 2 URI/TEDEN**

1. **ŠPORT ZA ZDRAVJE**

Nadgradnja osnovne športne vzgoje. Poudarek in izpopolnjevanje pa je predvsem na ekipnih športnih igrah- Nogomet, Košarka, Rokomet, Odbojka! Spoznavanje tudi drugih ekipnih športnih iger: Dvoranski hokej, Dodgeball, Teeball. Spoznavanje zabavnih iger: Frizbi met in ostale družabne ter zabavne skupinske igre.

**UČITELJ: BOJAN CUNK**

**UČENCI: 8. RAZRED**

**ŠT. UR: 1 URA/TEDEN**

1. **ŽIVLJENJE ČLOVEKA NA ZEMLJI**

Potovanja so vedno zelo zanimiva in vznemirljiva. Pri izbirnem predmetu Življenje človeka na Zemlji bodo lahko učenci poglobili svoje znanje o različnih pokrajinah sveta.

Predmet Življenje človeka na Zemlji se bo izvajal v 8. razredu, eno uro tedensko. Učenci bodo lahko sooblikovali ure pouka s tem, da bodo zbirali zanimivosti z vsega sveta, izdelovali različne izdelke in jih predstavili sošolcem.

VSEBINE:

1. Tropski deževni gozdovi na Zemlji

2. Puščavski in polpuščavski svet

3. Monsunska območja

4. Potresna območja

5. Vulkanska območja

6. Gorski svet

7. Sredozemlje

8. Polarna območja

**Lepo vabljeni na 35 urno potovanje okrog sveta.**

**UČITELJICA: NATAŠA KOLAR**

**UČENCI: 8. RAZRED**

**ŠT. UR: 1 URA/TEDEN**

1. **FILMSKA VZGOJA**

Film je eno najbolj razširjenih področij umetnosti med mladimi. V ospredju filmske vzgoje je obravnavanje filma kot umetnosti, množičnega medija in tehničnega proizvoda. Predmet izpostavlja doživetje filma, spoznavanje osnov filmske umetnosti in filmsko ustvarjalnost.

**UČITELJICA: MOJCA GRULA**

**UČENCI: 7. DO 9. RAZRED**

**ŠT. UR: 1 URA/TEDEN**

1. **LIKOVNO SNOVANJE 2**

Program izbirnega predmeta LIKOVNO SNOVANJE 2 dopolnjuje in nadgrajuje osnovni program likovne vzgoje v 8. razredu.
Izbira predmeta likovno snovanje 2 ni pogojena z obiskovanjem likovnega snovanja 1 v 7. razredu. Zajema risanje, slikanje in kiparstvo. Metode dela so prilagojene likovnim problemom s poudarkom na razvijanju izvirnosti in osebnega izraza posameznega učenca. Učenci razvijajo možnosti opazovanja, predstavljivosti likovnega mišljenja, likovnega spomina in domišljije, razvijajo interes za različne oblike dejavnosti, bogate in ohranjajo zmožnosti za likovno izražanje, z uporabo različnih materialov in orodij razvijajo likovno-izrazne zmožnosti in ustvarjalnost, zmožnost doživljanja lepote v naravi in umetninah. Razvijajo zmožnost oblikovanja meril za kritično vrednotenje lastnih del, del vrstnikov ter

stvaritev umetnikov.

Program omogoča poglobljeni razvoj zmožnosti opazovanja predmetov in prostora, tridimenzionalnega oblikovanja ter pravilnega upodabljanja na dvodimenzionalni ploskvi.
Učenci lahko nadaljujejo likovno izobraževanje tudi devetem razredu.

**UČITELJICA: MOJCA GRULA**

**UČENCI: 8. in 9. RAZRED**

**ŠT. UR: 1 URA/TEDEN**

1. **ANSAMBELSKA IGRA**

Pri izbirnem predmetu ansambelska igra bodo učenci spoznavali glasbila, Orffova glasbila, se učili glasbene teorije in igrali na različne inštrumente: kitara, sintetizator, klavir, kitara, bas kitara, bobni; harmonika – tisti učenci, ki jo že igrajo. Svoje delo bodo tudi predstavili publiki na različnih nastopih in prireditvah.

**UČITELJ: LEON LAH**

**UČENCI: 7. DO 9. RAZRED**

**ŠT. UR: 1 URA/TEDEN**

1. **UREJANJE BESEDIL**

Pri predmetu se boš naučil osnovnega rokovanja z računalnikom. Poudarek je na pisanju in urejanju besedil s programom Word. Delo bo projektno. V celem letu boš izdelal pisno nalogo po lastnem izboru (vsebina po tvoji želji), ki jo boš pisal s šolskimi računalniki. Na koncu boš nalogo tudi natisnil in predstavil sošolcem. Naučil se boš kako z računalnikom napišeš seminarsko nalogo, kar bo zelo pomembno za tvoje nadaljnje izobraževanje. Če te zanima delo z računalniki, je ta predmet primeren za tebe.

**UČITELJICA: SONJA FAJFAR**

**UČENCI: 7. DO 9. RAZRED**

**ŠT. UR: 1 URA/TEDEN**